《平山怀古》
清代·杜漺

隋宫旧址尽荒凉，一代繁华怨夕阳。清夜彩春啼鸟寂，红颜黄土野原香。

星楼涵日浮空碧，御道连烟入望长。多少兴亡成底事，年年青草满雷塘。

作者简介：（1622—1685）清山东滨州人，字子濂，号湄村。顺治四年进士。任直隶真定推官，屡决大狱。官至河南参政，兼理驿传盐法。行保甲，剔盐弊，尤以除溺女淹丧锢婢等事为善政。家世工书，至漺尤遒媚。有《湄村全集》、《湄村吟》等。